Návrh
na zrušenie úlohy C.1. uznesenia vlády Slovenskej republiky č. 658/2001  z 11.7.2001, ktorá znie: „V spolupráci s predsedom Fondu detí a mládeže predložiť vláde SR v súlade s § 6 ods.4 písm. a) zákona č. 189/1993 Z. z. o Fonde detí a mládeže, návrh na zrušenie obchodnej spoločnosti Hotely mládeže Slovakia, a. s.“

Uznesením vlády Slovenskej republiky č. 658/2001 z 11. júla 2001 bolo ministrovi školstva uložené (bod C.1) v spolupráci s predsedom Fondu detí a mládeže predložiť vláde v súlade s § 6 ods. a) zákona č. 189/1993 Z. z o Fonde detí a mládeže, návrh na zrušenie obchodnej spoločnosti Hotely mládeže Slovakia, a.s.
Uznesením vlády Slovenskej republiky č. 927 dňa 21.augusta 2002 vláda SR rozhodla o bezodplatnom prevode cenných papierov (akcií) emitenta Hotely mládeže Slovakia, a.s. – dcérskej spoločnosti fondu na Nadáciu mládeže Slovenska. Tento akt sa realizoval darovacou zmluvou zo dňa 27. augusta 2002.
Realizáciou uznesenia vlády SR č. 927 z 21. augusta 2002 (bezodplatný prevod z Fondu detí a mládeže na Nadáciu mládeže Slovenska) stratilo splnenie uznesenia č. 658/2001 z 11. júla 2001, bod C.1. opodstatnenosť a podľa uznesenia vlády č. 98 z 5. februára 2003 – bod B.1., navrhujeme jeho zrušenie.